Pembaptisan

Pembaptisan pada umumnya merujuk kepada upacara amal penyucian air yang diamalkan oleh banyak agama, termasuk agama Kristian, Mandaeanisme, dan Sikhisme. Pembaptisan Kristian berasal daripada mikvah, salah satu upacara amal agama Yahudi. Perkataan baptis berasal daripada perkataan bahasa Yunani, βάπτειν (infinitif; juga disenaraikan sebagai βαπτίζω), yang secara kurang tepat bermaksud "mencelupkan, mandi, atau mencuci". 

Bagi sesetengah kumpulan dengan keyakinan agama, upacara pembaptisan adalah betul-betul sama dengan membenamkan sesuatu dengan sepenuhnya ke dalam air, supaya air melitupinya. Sebaliknya, untuk kumpulan-kumpulan yang lain, pembaptisan ialah istilah perlambangan yang bermaksud "mengaitkan diri dengan" (umpamanya, Yesus), dan tidak mempunyai sebarang kaitan dengan upacara amal duniawi.

Amalan pembaptisan 
Pada hari ini, pembaptisan air paling biasa dikaitkan dengan agama Kristian, dan melambangkan penyucian dosa (pengampunan) serta penyatuan penganut dengan Yesus dalam kematian, pengebumian, dan kebangkitan-Nya, supaya dia dapat menjadi salah seorang Kristian yang beriman. Kebanyakan kumpulan Kristian mengamalkan sesuatu bentuk pembaptisan berasaskan air atau yang lain, dan bersetuju bahawa upacara amal ini adalah mustahak. Bagaimanapun, mereka tidak dapat bersetuju dengan kumpulan-kumpulan yang lain tentang sebahagian atau seluruh aspek pembaptisan, seperti:
 bentuk pembaptisan
 penerima pembaptisan
 maksud/kesan pembaptisan.
Terdapat juga beberapa kumpulan Kristian yang menegaskan bahawa pembaptisan berasaskan air telah diambil alih oleh pembaptisan Roh Kudus dan oleh itu, merupakan sesuatu perkara yang tidak perlu yang dibawa masuk daripada amalan Kristian Yahudi.

Bentuk pembaptisan 
Antara orang Kristian yang mendukung amalan pembaptisan, upacara amal dilaksanakan melalui:
 Perenjisan: merenjis air pada kepala;
 Penuangan: menuang air pada kepala; atau
 Perendaman: merendamkan seluruh badan ke dalam air.

Bagi orang-orang Kristian yang membaptis melalui perenjisan dan penuangan, pencucian dengan air dari atas menggambarkan penyucian dosa seseorang melalui darah Yesus oleh Roh Kudus yang menyatukan orang yang dibaptiskan dengan Yesus dalam Kematian dan Kebangkitan-Nya. Air itu diberikan dari atas untuk menunjukkan rezeki daripada Roh Kudus yang memberikan hidup yang kekal abadi, serta untuk melambangkan bahawa pembaptisan ialah perbuatan Tuhan dan bukannya, manusia. Sebaliknya, seorang yang dibaptiskan melalui perendaman dilitupi dengan air dan kemudian dikeluarkan untuk menandakan penyucian melalui kematian dan pengebumian bersama-sama dengan Yesus, dan kebangkitan semula dalam hidup yang baru melalui Roh Kudus. Tidak mengira bentuknya, pembaptisan ialah suatu upacara awam untuk membuktikan kepada orang-orang lain, limpah kurnia yang dikurniakan kepada orang yang dibaptiskan itu, dan sebagai lambang terhadap janji-janji Tuhan dalam Yesus Kristus kepada mereka yang percaya.

Penerima pembaptisan 
Pilihan untuk dibaptiskan dibuat oleh 'penganut yang mengaku' (pembaptisan penganut), tanpa mengira usia, sebagai 'pengakuan' atau pernyataan awam tentang kepercayaannya kepada Yesus; atau bagi pihak anak oleh ibu bapanya (pembaptisan bayi), jika ibu bapanya telah dibaptiskan dan menyatakan agama mereka. Pada abad ke-4, Augustine dari Hippo mengatakan bahawa pembaptisan bayi perlu dilaksanakan. Beliau memperdebatkan bahawa pembaptisan mencuci dosa dan oleh itu, upacara ini harus diberikan kepada bayi-bayi yang baru dilahirkan disebabkan mereka telah dicemarkan Dosa Pertama dan mereka akan terlaknat jika mereka meninggal dengan tiba-tiba sebelum pembaptisan. 

Bagaimanapun, sekurang-kurangnya satu abad lebih awal lagi, Tertullian memperdebatkan pembaptisan untuk penganut: "menurut keadaan dan pembawaan, serta juga umur setiap orang perseorangan, kelewatan pembaptisan adalah lebih baik; terutamanya, dalam kes kanak-kanak... biar mereka menjadi penganut Kristian apabila mereka berupaya mengetahui Christ." . Banyak orang Kristian evangelis berpendapat bahawa pembaptisan ialah sesuatu yang berkaitan dengan "pernyataan luaran terhadap perubahan dalaman". Pembaptisan dilakukan berdasarkan ketaatan kepada Christ, dan menunjukkan secara luaran kepada orang-orang lain bahawa mereka telah berubah secara dalaman ketika mereka mengabdikan diri kepada Yesus dan menjadi ciptaan yang baharu (2. Cor. 5:17).

Maksud/Kesan pembaptisan 
Terdapat perbezaan-perbezaan yang amat besar dari segi pandangan tentang kesan pembaptisan air terhadap seseorang Kristian. Sesetengah kumpulan Kristian menegaskan bahawa pembaptisan ialah satu keperluan untuk memperoleh takhlisan dan sakramen bagi orang Kristian, dan menggelarkannya "pemulihan pembaptisan". Pandangan ini ialah pandangan umum yang dikongsi oleh:
 Katolik Rom dan tradisi-tradisi Ortodoks Timur;
 gereja-gereja yang ditubuhkan pada awal Pembaharuan Protestan, seperti gereja-gereja Lutheran, Anglican dan Methodist; serta 
 gereja-gereja Penyokong Pemulihan, seperti gereja-gereja Christ. 

Umpamanya, Martin Luther menyatakan dalam Soal Jawab Besar pada tahun 1529:

"Untuk menghuraikannya dengan cara yang paling mudah, kuasa, kesan, manfaat, hasil, dan tujuan Pembaptisan adalah untuk menyelamatkan. Tiada sebarang orang yang dibaptiskan untuk menjadi putera, tetapi sebagaimana perkataan-perkataan berkata, untuk 'diselamatkan'. Untuk diselamatkan, sebagaimana yang kita tahu, bukan apa-apa selain daripada diselamatkan daripada dosa, kematian, dan syaitan, serta untuk memasuki alam Yesus dan hidup selama-lama dengannya."

Sebagai perbandingan, kumpulan-kumpulan Baptis mendukung pembaptisan sebagai satu amalan yang wajar, tetapi menafikan bahawa pembaptisan mempunyai sebarang kuasa sakramen. Bagi mereka, pembaptisan hanya memberikan keterangan secara luaran terhadap perjalanan kuasa Tuhan yang tidak kelihatan, dalaman, dan 'terasing' sama sekali daripada upacara pada dirinya. Kumpulan-kumpulan Baptis yang lain mengajar dan berkhutbah bahawa istiadat pembaptisan adalah 'bermakna dan diperlukan'.

Lihat pula 

 Pembaptisan Yesus menurut Alkitab
 Gereja Baptis
 Anabaptis
 Baptisan api
 Keselamatan (Predestinasi)
 Keselamatan (Kristen)
 Pengakuan Iman Rasuli
 Pengakuan Iman Westminster
 Katekismus Kecil Westminster

Sumber utama 

Baptism, Eucharist and Ministry (Kertas kerja kepercayaan dan mazhab). Majlis Gereja-gereja Dunia, 1982. ISBN 2-8254-0709-7
 Jungkuntz, Richard. The Gospel of Baptism. St. Louis: Concordia Publishing House, 1968.
 Kolb, Robert. Make Disciples Baptizing: God's Gift of New Life and Christian Witness. Siri Fasikel, Nombor 1. St. Louis: Concordia Seminary Publications, 1997. ISBN 0-911770-66-6
 Scaer, David P. Baptism. Confessional Lutheran Dogmatics, Jilid XI. St. Louis: The Luther Academy, 1999. ISBN 0-9622791-2-1
 Schlink, Edmund. The Doctrine of Baptism. Herbert J. A. Bouman, terjemahan. St. Louis: Concordia Publishing House, 1972. ISBN 0-570-03726-3
 Stookey, L.H. Baptism: Christ's Act in the Church. Nashville: Abingdon, 1982. ISBN 0-687-02364-5
 Ware, Timothy (Bishop Kallistos of Diokleia). The Orthodox Church (edisi ke-2). London: Penguin Books, 1993, m.s. 277-278. ISBN 0-14-014656-3
Willimon, William. Remember Who You Are: Baptism and the Christian Life. Nashville: Upper Room, 1980. ISBN 0-8358-0399-6

Pautan luar 
 Gereja Yahudi
 Ensiklopedia Yahudi: Pembaptisan
 Mikvah, oleh Rivkah Slonim

 Mazhab Ortodoks
 Laman web orthodoxwiki.org: Pembaptisan
 Sakramen Pembaptisan dalam Faham Ortodoks Timur  (PDF)
 Laman web orthodox.net: Misteri Suci

 Mazhab Katolik
 Ensiklopedia Katolik: Pembaptisan
 Pembaptisan, Sakramen Inisiasi, Pemberian Nama

 Mazhab Lutheran
 Soalan Lazim mengenai Pembaptisan daripada Gereja Lutheran - Synod Missouri
 Soal jawab semasa WELS: Sakramen Pembaptisan Suci  daripada Synod Lutheran Evangelis Wisconsin

 Mazhab Calvinis
 Laman web GotQuestions.org: Pembaptisan Kristian  – sudut pandangan penganut Calvinisme

 Mazhab Anglikan / Church of England
 Pembaptisan, Pengesahan & Pengakuan Kepercayaan Pembaptisan: Pengenalan 

 Mazhab Methodist
 "Melalui Air & Roh"  – Kenyataan Rasmi Gereja Methodist Bersatu (UMC) mengenai Pembaptisan
 Soalan lazim mengenai Pembaptisan, Keahlian, dan Penyelamatan – Lembaga Agung Penganut-penganut Gereja Methodist Bersatu

 Mazhab Mennon
 Ensiklopedia Pengikut Mennon Anabaptis Sejagat dalam talian: Pembaptisan

 Kumpulan-kumpulan lain
 Rumus Pembaptisan 
 Testimoni oleh penganut-penganut Kristian yang telah dibaptiskan atas nama Jesus Christ
 Pembaptisan "Nama Jesus" 
 Pembaptisan Mormon
 Pembaptisan Pemerintahan Kristian 
 Pembaptisan menurut Gereja Christ
 Pembaptisan dalam Gereja Awal oleh Charles Martin daripada Kepaderian-kepaderian Kristian di Sylvania

Kristian